MUNICIPIUL MARGHITA




       

SERVICIUL IMPOZITE ȘI TAXE LOCALE


            

Nr.  2.451  din  05.03.2024



              
RAPORT DE SPECIALITATE

privind propunerea de indexare cu rata inflației, 10,4 % respectiv rotunjirea la leu a nivelurilor pentru valorile impozabile, impozitele şi taxele locale și alte taxe asimilate acestora, care constă într-o anumită sumă în lei sau care sunt stabilite pe baza unei anumite sume în lei, precum și amenzi, pentru anul 2025


Având în vedere:

Referatul de aprobare înregistrat sub nr. 2.431 din data de 05.03.2024 al Primarului Municipiului Marghita;

Prin Legea nr. 227/2015 privind Codul Fiscal, cu modificările și completările ulterioare, au fost adoptate noile reglementări în materie fiscală, inclusiv la nivel local. Astfel, în Titlul IX din actul normativ mai sus menționat sunt prezentate impozitele și taxele locale așa cum acestea au fost stabilite de către legiuitor.

 În algoritmul de calcul al impozitelor și taxelor locale anumite valori au fost stabilite însăși prin Codul Fiscal, iar altele au fost determinate între anumite cote procentuale, lăsându-se la latitudinea Consiliilor Locale stabilirea valorilor între limitele prevăzute de lege. 

Pentru anul 2025, la nivelul Municipiului Marghita, impozitele și taxele locale nu vor fi majorate față de nivelul stabilit pentru anul 2024.
Analizând prevederile Legii nr. 227/2015 privind Codul fiscal cu modicările și completările ulterioare,  precum și propunerile de taxe speciale/ locale pentru anul 2025 înaintate prin  următoarele adrese/note interne:

- nota internă nr. 843 din data de 23.01.2024,  înaintată de către Compartimentul Registru  Agricol;

- nota internă nr. 1.730  din data de 15.02.2024,  înaintată de către Compartimentul administrare  patrimoniu, transport public local, relatii cu Asociația de Proprietari;
-  nota internă nr. 2.253 din data de 29.02.2024,  înaintată de către Instituția Arhitectului Șef;
-  nota internă nr. 2.350  din data de 04.03.2024,  înaintată de către Casa de Cultură Marghita.

Luând în considerare necesitatea finanţării cheltuielilor publice locale, precum şi condiţiile specifice zonei,

· art. 20 şi art. 30 din Legea nr. 273/2006 privind finanţele publice locale,

· Titlul IX – Impozite şi taxe locale din Legea nr. 227/2015 privind Codul Fiscal 

· H.G. nr. 1/2016 - Normele metodologice de aplicare a Legii nr. 227/2015 privind Codul Fiscal, cu modificările și completările ulterioare

· Legea nr. 207/2015 privind Codul de procedură fiscală 
· H.C.L. nr. 33/25.02.2016-pentru completarea cu străzi nou înființate a anexei nr. 2 –Zonarea teritoriului municipiului Marghita;

· Hotărârea Consiliului Local nr.  80/31.05.2011 privind aprobarea delimitării zonelor de impozitare pe raza teritorială a Municipiului Marghita.
Consideraţii de ordin general: 

Indexarea impozitelor și taxelor locale este reglementată prin art. 491 din Legea nr. 227/2015 privind Codul fiscal, cu modificările și completările ulterioare: 

‘’(1) În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării Regionale şi Administraţiei Publice, cu excepţia impozitului/taxei pe clădiri care se actualizează anual în baza valorilor clădirilor şi terenurilor acoperite de acestea, cuprinse în Studiile de piaţă referitoare la valorile orientative privind proprietăţile imobiliare din România, administrate de Uniunea Naţională a Notarilor Publici din România.

(1^1) Prin excepţie de la prevederile alin. (1), sumele prevăzute în tabelul prevăzut la art. 470 alin. (5) şi (6) se indexează anual în funcţie de rata de schimb a monedei euro în vigoare în prima zi lucrătoare a lunii octombrie a fiecărui an şi publicată în Jurnalul Uniunii Europene şi de nivelurile minime prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri. Cursul de schimb a monedei euro şi nivelurile minime, exprimate în euro, prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri se comunică pe site-urile oficiale ale Ministerului Finanţelor Publice şi Ministerului Lucrărilor Publice, Dezvoltării şi Administraţiei. 

(2) Sumele indexate conform alin. (1) se aprobă prin hotărâre a consiliului local şi se aplică în anul fiscal următor. ...”.

(3) Dacă hotărârea consiliului local nu a fost adoptată cu cel puțin 3 zile lucrătoare înainte de expirarea exercițiului bugetar, în anul fiscal următor, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei ori se determină prin aplicarea unei cote procentuale, se aplică de către compartimentul de resort din aparatul de specialitate al primarului, nivelurile maxime prevăzute de prezentul cod, indexate potrivit prevederilor alin.(1).’’

· Potrivit art. 454 din Legea nr. 227/2015 actualizată, impozitele şi taxele locale sunt după 

cum urmează:

a) impozitul pe clădiri şi taxa pe clădiri;

b) impozitul pe teren şi taxa pe teren;

c) impozitul pe mijloacele de transport;

d) taxa pentru eliberarea certificatelor, avizelor şi autorizaţiilor;

e) taxa pentru folosirea mijloacelor de reclamă şi publicitate;

f) impozitul pe spectacole;

g) taxele speciale;

h) alte taxe locale.

· Întrucât cuantumul taxelor speciale și ale altor taxe locale nu sunt stabilite prin Codul 
fiscal, cu excepția taxei pentru îndeplinirea procedurii de divorţ pe cale administrativă și a taxei pentru eliberarea de copii heliografice de pe planuri cadastrale sau de pe alte asemenea planuri, ci prin hotărâre a consiliului local, acestea nu intră sub incidența indexării; nivelurile taxelor speciale și ale altor taxe locale pentru anul 2025 vor fi stabilite prin hotărârea anuală a consiliului local de stabilire a impozitelor și taxelor locale, în condițiile art. 489 alin. (1) și (3) din Legea nr. 227/2015, actualizată.

· În ceea ce privește taxele judiciare de timbru şi alte taxe de timbru prevăzute de lege, 

acestea nu intră  în categoria impozitelor și taxelor locale, ci sunt venituri ale bugetului local, potrivit prevederilor art. 494 alin. (10), lit.b) din Legea nr. 227/2015 actualizată.

Nivelurile acestor taxe se ajustează și se actualizează pentru a reflecta rata inflaţiei în conformitate cu normele elaborate în comun de Ministerul Finanţelor Publice şi Ministerul Dezvoltării Regionale şi Administraţiei Publice, la propunerea Ministerului Finanţelor Publice şi a Ministerului Justiţiei, potrivit art. 50 alin. (1) din O.U.G. nr. 80/2013 privind taxele judiciare de timbru, cu modificările și completările ulterioare.

· Intră sub incidența indexării și amenzile care constituie venit la bugetul local, prevăzute 

la art. 493  alin. (3) și (4) din Legea nr. 227/2015 actualizată, potrivit art. 493 alin. (7) din Legea nr. 227/2015 actualizată: 

‘’(7) Limitele amenzilor prevăzute la alin.(3) si (4) se actualizează prin hotărâre a consiliilor locale conform procedurii stabilite la art. 491’’.

· Potrivit art. 489 din Legea nr. 227/2015 actualizată:

’’Majorarea impozitelor şi taxelor locale de consiliile locale sau consiliile judeţene

Începând cu data de 01-01-2025, potrivit pct. 114 al art. I coroborat cu litera i) a articolului IX din ORDONANŢA nr. 16 din 15 iulie 2022, publicată în MONITORUL OFICIAL nr. 716 din 15 iulie 2022, cu modificările aduse de pct. 19 al art. I din LEGEA nr. 370 din 20 decembrie 2022, publicată în MONITORUL OFICIAL nr. 1228 din 20 decembrie 2022, la articolul 489, alineatul (1) se modifică şi va avea următorul cuprins:
(1) Autoritatea deliberativă a administraţiei publice locale, la propunerea autorităţii executive, poate majora impozitele şi taxele locale, în funcţie de următoarele criterii: economice, sociale, geografice, urbanistice, precum şi de necesităţile bugetare locale, cu excepţia taxelor prevăzute la art. 494 alin. (10) lit. b).

(2) ABROGAT
(3) Criteriile prevăzute la alin. (1) se hotărăsc de către autoritatea deliberativă a administraţiei publice locale. 
 (ANTERIOR ANULUI 2025 - (1) Autoritatea deliberativă a administraţiei publice locale, la propunerea autorităţii executive, poate stabili cote adiţionale la impozitele şi taxele locale prevăzute în prezentul titlu, în funcţie de următoarele criterii: economice, sociale, geografice, precum şi de necesităţile bugetare locale, cu excepţia taxelor prevăzute la art. 494 alin. (10) lit. b) şi c).


 (2) Cotele adiţionale stabilite conform alin. (1) nu pot fi mai mari de 50% faţă de nivelurile maxime stabilite în prezentul titlu.

    
 (3) Criteriile prevăzute la alin. (1) se hotărăsc de către autoritatea deliberativă a administraţiei publice locale.)

<LLNK810000086162000001>.............................................’’

Consideraţii de ordin economic: 

Potrivit site-ului oficial al Ministerului Dezvoltării Regionale, Administrației Publice și Fondurilor Europene, http://www.dpfbl.mdrap.ro/rata_inflatiei.html, rata inflației pentru anul 2023 este de 10,4 %.

Nivelul inflației este comunicat de către Direcția Județeană de Statistică Bihor prin adresa  nr. 491/15.01.2024 .

Analizând prevederile legale mai sus menționate, apreciem faptul că proiectul de hotărăre privind indexarea cu rata inflației de 10,4 %, respectiv rotunjirea la leu a nivelurilor pentru valorile impozabile, impozitelor şi taxelor locale și alte taxe asimilate acestora, care constă într-o anumită sumă în lei, sau care sunt stabilite pe baza unei anumite sume în lei, precum și a amenzilor prevăzute la art. 493  alin. (3) și (4) din Legea nr. 227/2015 actualizată, pentru anul 2025, poate fi supus dezbaterii şi aprobării Consiliului Local.

Consideraţii de ordin juridic: 

Titlul IX din Legea nr. 227/2015 privind Codul fiscal.

Din punct de vedere juridic, raportat la dispoziţiile art. 129 alin.1, alin. 4 lit.c, alin. 14 din O.U.G. nr. 57/2019  privind Codul Administrativ, proiectul de hotărâre îndeplineşte condiţiile legale pentru a fi supus dezbaterii şi aprobării plenului Consiliului Local. 

PROPUNEM 

CONSILIUL LOCAL AL MUNICIPIULUI MARGHITA

aprobarea impozitelor, taxelor şi altor categorii de venituri ale bugetului local pentru anul 2025, după cum urmează:

   
Art. 1  Stabilirea  impozitelor şi taxelor locale pentru anul 2025, după cum urmează:

1.  Cota impozitului pentru clădirile rezidențiale și clădirile anexă prevăzută la art. 457, alin. (1) din Legea nr. 227/2015 privind Codul Fiscal, cu modificările și completările ulterioare, aflate în proprietatea persoanelor fizice se propune la valoarea de 0,1 % (de la 01.01.2025-minim 0,1 %) ( anterior anului 2025- 0.08 %). 

2.  Cota impozitului pentru clădirile nerezidențiale prevăzută la art. 458, alin. (1) din Legea nr. 227/2015 privind Codul Fiscal, cu modificările și completările ulterioare, aflate în proprietatea persoanelor fizice se propune la valoarea de 0,5 % (de la 01.01.2025-minim 0,5 %) ( anterior anului 2025-0.2 %). 
3.  Cota impozitului/taxei pe clădirile rezidențiale prevăzută la art. 460, alin. (1) din Legea nr. 227/2015 privind Codul Fiscal, cu modificările și completările ulterioare, deținute de persoanele juridice se propune la valoarea de 0,2 % (de la 01.01.2025-minim 0,1 %) ( anterior anului 2025- 0.2 %) . 

4.  Cota impozitului/taxei pentru clădirile nerezidențiale prevăzută la art. 460, alin. (2) din Legea nr. 227/2015 privind Codul Fiscal, cu modificările și completările ulterioare, aflate în proprietatea sau deținute de persoanele juridice, se propune la valoarea de 1 % (de la 01.01.2025-minim 0,5 %) ( anterior anului 2025-1 %). 

5.  Cota impozitului/taxei pentru clădirile neevaluate în ultimii 5 ani prevăzută la art. 460, alin. (8) din Legea nr. 227/2015 privind Codul Fiscal, cu modificările și completările ulterioare, se propune la valoarea de 7,5% (5%+ 2,5%) prin aplicarea majorării în baza art. 489 alin. (1) din Legea nr. 227/2015 menționat în prezenta hotărâre ( anterior anului 2025-7,5 %).
6.  Nivelurile stabilite în sume fixe precum și cuantumul valorilor impozabile sunt prevăzute în Tabloul cuprinzând impozitele şi taxele locale pentru anul 2025 constituind Anexa nr.1, care face parte integrantă din prezenta hotărâre;

7. Cota prevăzută la art. 469 alin. (2) din Legea nr. 227/2015 (impozitul pentru mijloacele 
de  transport agricole utilizate efectiv în domeniul agricol), se stabileşte la 50 %;

8.  Cota prevăzută la art. 470 alin. (3) din Legea nr. 227/2015 (impozitul pentru mijloacele 
de transport hibride), se stabileşte la 70 %;
9. Cota prevăzută la art. 477 alin. (5) din Legea nr. 227/2015 (taxa pentru serviciile de 
reclamă şi publicitate), se stabileşte la 3%, aplicată la valoarea serviciilor de reclamă şi publicitate – exclusiv TVA; 

10.  Cotele prevăzute la art. 481 alin. (2), lit.a)  si lit b) din Legea nr. 227/2015 se stabilesc 

după cum urmează:

i. 2% în cazul unui spectacol de teatru, balet, operă, operetă, concert filarmonic sau altă manifestare muzicală, prezentarea unui film la cinematograf, un spectacol de circ sau orice competiţie sportivă internă sau internaţională
ii. 5% în cazul oricărei alte manifestări artistice decât cele enumerate anterior
Art. 2   Aprobarea bonificaţiilor prevăzute la art. 462 alin. (2), la art. 467 alin. (2) şi la art. 

472 alin. (2) din Legea nr. 227/2015 privind Codul fiscal pentru plata cu anticipaţie până la data de 31 martie, a impozitelor locale datorate pentru întregul an de către contribuabili după cum urmează:

A. În cazul achitării la Primărie – casierie, prin P.O.S. , sau prin ordin de plată:

· 10 % în cazul impozitului/ taxei pe clădiri persoane fizice și juridice;

· 10 % în cazul impozitului/ taxei pe teren persoane fizice și juridice;

· 10 % în cazul impozitului pe mijloacele de transport persoane fizice și juridice;

B. În cazul achitării online prin intermediul site-ului  www.marghita.ro:
· 10 % în cazul impozitului/ taxei pe clădiri persoane fizice și juridice; 

· 10 % în cazul impozitului/ taxei pe teren persoane fizice și juridice;

· 10 % în cazul impozitului pe mijloacele de transport persoane fizice și juridice.

Art. 3
Pentru determinarea obligațiilor fiscale pentru anul 2025 se aplică delimitarea 

zonelor în intravilan aprobată prin Hotărârea Consiliului Local nr. 80/31.05.2011 cu modificările și completările ulterioare, potrivit anexei nr. 2 iar pentru extravilan se aplică prevederile Hotărârii Consiliului Local nr.  2/2008  potrivit Anexei nr. 2, respectiv Anexei nr. 3.
Art. 4
Aprobarea criteriilor de stabilire a majorării menționate la art. 4 din 

prezenta hotărâre,  prevăzute la art. 489 din Legea nr. 227/2015 privind Codul Fiscal, după cum urmează, însă nelimitându-se la acestea, următoarele: 

a). necesitatea păstrării, în general, a unui nivel al fiscalității locale comparabil cu anii anteriori în vederea asigurării caracterului predictibil al impozitelor și taxelor locale, politică publică asumată de municipalitate în ultimii ani;

b). necesitatea asigurării de servicii publice de calitate pentru locuitorii municipiului;

c). alte criterii având la bază considerente de natură economică, socială, determinate 

de necesitățile bugetului local.

Art. 5
Impozitul pe clădiri și impozitul pe teren pentru clădirile și terenurile neîngrijite, 

situate în intravilan sunt majorate conform H.C.L. nr. 89/21.12.2016 și H.C.L. nr. 51/31.03.2021.

Art. 6
Stabilirea modului de calcul al taxei de autorizare/desființare construcții 

rezidențiale/nerezidențiale deținute de persoane fizice conform Anexei nr. 4 la prezenta hotărâre.

Art. 7
Aprobarea procedurilor/regulamentelor de instituire a taxelor speciale, după cum 

urmează:

1. Regulamentul general de instituire a taxelor speciale , conform Anexei nr.5;

2. Regulamentul de instituire a taxei speciale pentru promovarea turistică, conform Anexei nr. 9 la prezenta hotarâre.

Art. 8
Adoptarea/menținerea, conform art. 484 alin 2 din Legea nr. 227/2015 privind Codul 

fiscal și a H.C.L. nr. 366/2009, a următoarelor taxe speciale, regăsite în Anexa nr. 6 la prezenta hotărâre .
Art. 9
Adoptarea/menținerea conform art. 484 alin 2 din Legea nr. 227/2015 privind Codul 

fiscal și a H.C.L. nr. 366/2009, a următoarelor taxe locale regăsite în Anexa nr. 7 la prezenta hotărâre .
Art. 10
  Sancţiunile şi contravenţiile pentru cazurile de încălcare/nerespectare a legislației 

sunt detaliate in Anexa nr. 8 la prezenta hotărâre. 
Art. 11
  Aprobarea procedurii de acordare a următoarelor facilități:

1. Aprobarea procedurii de acordare a scutirilor reglementate de art. 456 alin. (1), art. 

464 alin. (1) și art. 469 alin. (1) din Legea nr. 227/2015 privind Codul Fiscal, precum și procedura de acordare a înlesnirilor la plata obligaţiilor bugetare restante prevăzută la art. 185 din Legea nr. 207/2015 privind Codul de Procedură Fiscală conform  Anexei nr. 10 care face parte integrantă din prezenta hotărâre.

2. Aprobarea procedurii de acordare a facilităţilor la plata impozitului pentru clădirile şi 

terenurile afectate de calamităţi naturale, potrivit Anexei nr. 11 care face parte integrantă din prezenta hotărâre. 

3. Aprobarea procedurii de acordare a facilităţilor la plata impozitului pentru clădirea şi 

terenul folosite ca domiciliu în cazul persoanelor prevăzute în Legea recunoştinţei pentru victoria Revoluţiei Române din Decembrie 1989 şi pentru revolta muncitorească anticomunistă de la Braşov din noiembrie 1987 nr. 341/2004, cu modificările şi completările ulterioare, conform Anexei nr. 12 care face parte integrantă din prezenta hotărâre. 

4. Aprobarea procedurii de acordare a facilităţilor la plata impozitului pentru clădirile 

la care au fost realizate lucrări în condiţiile Ordonanţei de Urgenţă a Guvernului nr. 18/2009 şi a Legii nr. 153/2011, conform Anexei nr. 13 care face parte integrantă din prezenta hotărâre. 

5. Acordarea, conform art. 476 alin. (2) din Legea nr. 227/2015, a scutirii la plata taxelor 

pentru eliberarea certificatelor, avizelor şi autorizaţiilor pentru:

a. lucrări de întreţinere, reparare, conservare, consolidare, restaurare, punere în valoare a monumentelor istorice astfel cum sunt definite în Legea nr. 422/2001 privind protejarea monumentelor istorice, republicată, cu modificările ulterioare, datorate de proprietarii persoane fizice care realizează, integral sau parţial, aceste lucrări pe cheltuială proprie;

b. lucrări destinate păstrării integrităţii fizice şi a cadrului construit sau natural al monumentelor istorice definite în Legea nr. 422/2001, republicată, cu modificările ulterioare, finanţate de proprietarii imobilelor din zona de protecţie a monumentelor istorice, în concordanţă cu reglementările cuprinse în documentaţiile de urbanism întocmite potrivit legii;

c. lucrări executate în condiţiile Ordonanţei Guvernului nr. 20/1994 privind măsuri pentru reducerea riscului seismic al construcţiilor existente, republicată, cu modificările şi completările ulterioare. 

Scutirea se acordă pe bază de cerere, depusă la compartimentele de specialitate din cadrul 

Primăriei Municipiului Marghita o dată cu documentaţia necesară eliberării certificatelor, avizelor şi autorizaţiilor necesare pentru realizarea lucrărilor prevăzute la alin. (1).


   Art. 12   Se aprobă pentru persoanele fizice și pentru persoanele juridice anularea  creanțelor restante și a accesoriilor aferente acestora, în sume mai mici de 20 lei, pentru pozițiile de ro1 care au restanțe și sunt mai vechi decât 31.12.2024, conform art. 266 alin. (6) din Legea nr. 207/ 215 privind noul Cod de procedură fiscală.

Art. 13   Având în vedere prevederile art. 256, din Legea nr. 207/2015  privind  noul Cod 

de procedură fiscală , se stabilește suma pentru cheltuielile cu executarea silită la 12 lei.

  Art. 14   Se aprobă plafonul creanțelor la care se renunță, în sumă de până la 20 de lei, 

atât pentru persoanele fizice cât și pentru persoanele juridice, în conformitate cu  prevederile art. 96 alin. (3) din Legea nr. 207/ 215 privind noul Cod de procedură fiscală.Implicit pentru acestea nu se mai emite decizie de impunere.

Art. 15  Se aprobă plafonul obligațiilor restante la sfârșitul trimestrului și neachitate ( de către persoanele juridice) la data publicării listei, care se afișează, în sumă de  250 lei, în conformitate cu prevederile art. 162 alin. (2) lit. b din Legea nr. 2071215 privind noul Cod de procedură fiscală.

Art. 16   Calendarul impozitelor și taxelor locale se regăsesc în Anexa nr. 14.

  Art. 17   Aprobarea practicării/aplicării în anul 2025 de către Compartimentul 

administrare  patrimoniu, transport public local, relatii cu Asociația de Proprietari a taxelor prezentate în Anexa nr. 15, la prezenta hotărâre.

Art. 18  Aprobarea practicării/aplicării în anul 2025 de către Compartimentul Casa de 

Cultură a taxelor prezentate în Anexa nr. 16, la prezenta hotărâre.

Art. 19  Aprobarea practicării/aplicarii în anul 2025 de către Compartimentul 

administrare piață și săli de sport, a taxelor prezentate în Anexa nr. 17, la prezenta hotărâre.
Art. 20   Lista actelor normative cu privire la impozitele și taxele locale, care se regăsește 

în Anexa nr. 18.
Art. 21  Anexele nr. 1 – 18 fac parte integrantă din prezenta hotărâre.

Întocmit,

Șef S.I.T.L.

Ec. Mihaela-Florica Ciarnău 

